KLUBI 700
9 rehabilitatsioonikeskust,
mitmed psühhiaatriaosakonnad,
ja mitmed vanglakaristused.
Nicole oli nii meeleheitel, et tahtis surra.
Ta oli kõigest 30-aastane.
Kuidas siis kunagine riigi tasandil veesuusameister
kodutuks tänavaprostituudiks muutus?
Saame kohe teada.
Nicole oli alati olnud loomupäraselt sportlik.
Kasvades üles jõeäärses Janesvilles, Wisconsini osariigis,
armus ta 9-aastaselt veesuusatamisse,
saades sel alal hiljem üleriigiliseks meistriks.
Olin püramiid-vigursuusatamises maailmas 3. kohal.
Kuulusin lapsena veesuusatamise meeskonda,
olles selles ülitubli
ja see tegi minust ka selle, kes ma tookord olin.
Samas koges Nicole
mitmeid eduga kaasnevaid väljakutseid.
Ta sündis kehva kuulmisega, mis halvenes aastatega veelgi.
Ta oli 6-aastane, kui meeslapsehoidja teda kuritarvitas.
Ta rääkis sellest oma vanematele,
aga nad pidasid seda vaid lapse loraks.
Ta oli 12-aastane, kui ta venna sõber teda kuritarvitas
ja seekord ei öelnud ta enam midagi.
Tundsin end kasutu-, katkise- ja murtuna.
Kuna see teema aga jäi lahendamata,
tundsin ka, et mu vajadused polnud täidetud
ja mu tunnetel pole mingit tähtsust.
See kõik aga pani mind endasse tõmbuma.
Nicole oli 12-aastane, kui ta jõi, suitsetas ja tõmbas kanepit.
Tundus, et see lahendab mu probleemid.
Tundsin end piisavalt hea- ja nähtavana.
Ma ei mõelnud sellele, mis tegelikult toimub
ja teesklesin olevat keegi teine.
See oli ühtlasi aeg, kus ta hakkas kandma kuuldeaparaati,
kogedes klassikaaslaste lakkamatut narrimist.
Püüdes varjata oma häbi,
sukeldus ta veelgi enam veesuusatamisse.
Siis aga tabas teda uus saatuselöök.
Ta vanemad läksid lahku.
See oli hävitav ja ta jättis veesuusatamise sinna paika
Ma ei osanud oma tunnetega toime tulla,
mistõttu pöördusin tagasi joomise juurde
ja jätkasin suitsetamist.
Arvasin, et see on parim ravim.
Nicole pidutses ülikooli ajal täiega
ja hakkas ka liigselt sööma, võttes juurde 15 kg.
Maha võtmise nimel hakkas ta toitu välja oksendama,
muutudes buliimikuks.
See vabastas nii paljudest pingetest ja tundest, et ma pole piisavalt hea.
Ma ei saanud muuta seda, et mu vanemad lahutasid,
aga ma sain kontrollida seda, mida, millal ja kuidas sõin;
seda, kas oksendasin selle välja või hoidusin üldse toidust.
Nicole jäi ülikooli 3. aastal oma noormehest rasedaks.
Ema veenis teda tegema 9. nädalal aborti.
Tal polnud aimugi, milline kahetsustunne sellele järgneb.
Läksin kliinikusse ühe inimesena
ja tulin sealt välja kellegi totaalselt teisena.
See haavas mind rohkem, kui oleksin eales osanud arvata
ja ma langesin sügavasse depressiooni.
Nicole langes peagi ülikoolist välja
ja hakkas tarbima tugevaid valuvaigisteid.
Siis jättis ka ta noormees ta maha.
Suutmata pidada töökohti tänu oma sõltuvusele,
hakkas ta tegelema prostitutsiooni- ja varastamisega,
et saada oma vajaminevad doosid.
Olin täielik uimastisõltlane,
tehes nende saamiseks absoluutselt kõike.
Ma otsekui ülistasin uimasteid, otsekui need olnuks mulle jumalaks.
Mida iganes nad nõudsid - seda nad mu käest said.
Nicole käis 5 aasta jooksul läbi 9 rehabilitatsioonikeskust
ja mitmeid psühhiaatriaosakondi.
Ühtlasi istus ta mitmeid kordi kinni.
Sh uimastite tarbimise- ja katseaja rikkumise eest.
See oli ka aeg, mil ta üritas endalt kolmel korral elu võtta.
Nicole oli 30-eluaastaks kodutu ja kokaiini/metamfetamiini sõltlane.
Olin püüdnud tappa end ja lõpetada seda kõike,
aga jäänud ikka ellu.
Nii hakkasin mõtlema,
et kogu sel valul peab olema mingi eesmärk.
Siis aga, 2015. aasta augustis,
lebades ühe korteri räpasel põrandal koos teiste narkomaanidega,
mõistis Nicole lõpuks, et ta elu peab muutuma.
Lamasin seal maas, pisarad voolamas mu palgeil.
Teadsin, et ei suuda surra. Mul polnud ka relva, et end tappa.
Ja samas polnud ka mingeid muid võimalusi.
Nii hüüdsingi Jumala poole,
öeldes, et olen valmis muutuma ja tegema, mida iganes tarvis.
Naaber, kes oli talle varem toitu toonud,
kutsus teda endaga kirikusse.
Nicole võttis selle kutse vastu.
Teadsin sügaval sisimas, et väärin paremat elu
ja et ma pole halb inimene.
Nii pidi mu elu jaoks olema midagi enamat.
Nicole kolis nädala jooksul Michigani ja liitus Teen Challenge programmiga.
Juba järgmisel päeval andis ta oma südame Jumalale
ja sai peagi ka ristitud.
Mu süda oli kui uus.
Kaotasin sinna ristimisvette kui 25 kg rämpsu,
tõustes sealt kerge- ja puhtana üles.
Nicole lõpetas oma programmi,
öeldes, et Jumal murdis ajapikku iga ta sõltuvuse.
Jumal vabastas mu narkosõltuvusest,
buliimiast, enesehävituslikust käitumisest,
enese vihkamisest ja vihast.
Tundsin, kuidas see väike tüdruk mu sees tervenes,
kes polnud kunagi kogenud armastust ja vastuvõttu.
Täna on Nicolel kohalikus tehases kindel töö
ja tal on isegi oma kodu.
Tal on sõnum kõigile,
kes maadlevad sõltuvustega ja kuritarvitamisest lähtuva valuga.
Andke oma elu Jumalale,
sest Ta armastab teid tingimusteta ja te ei pea selleks midagi tegema.
Jumalas on lootust, millest iganes te ka poleks läbi läinud.
Võite kogeda andestust, muutust ja Jumala abi.
Mulle nii meeldib, mida ta ütles - Jumal armastab tingimusteta
ja selle välja teenimiseks ei pea midagi tegema.
See on nii oluline.
Selleks ei pea minema palverännakule,
end piitsutama või käpuli roomama.
Ta armastus tuleb lihtsalt vastu võtta.
Paljud teist on kogenud lapsena kuritarvitamist.
Sa pole kogenud armastust.
Su vanemad on olnud elu- ja raha teenimisega nii hõivatud,
arvates, et armastus väljendub kingitustes
ja nii on nad teinud sulle kingitusi.
Nad on teinud mida iganes, et oleksid õnnelik,
jättes vahel samas kuulmata,
kui ütlesid, et kannatasid või et keegi tegi sulle haiget.
Nad lihtsalt lasid selle kõrvust mööda.
Kuid mida iganes ka oled tundnud -
olgu hülgamist või kannatusi,
selles pole olnud midagi ebatavalist ja kõik inimesed on seda tundnud.
Kõik lihtsalt mitte nii hullusti nagu Nicole.
Mis aga on lahendus?
Jumal armastab sind tingimusteta.
Piiblis on öeldud:
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu.
Jumal ei ole ju läkitanud oma Poega maailma,
et ta kohut mõistaks maailma üle,
vaid et maailm tema läbi päästetaks."
Jumal armastab sind ja tahab haarata sind oma embusse.
Ta tahab puhastada sind kõigest, millest tarvis.
Jah, sa võid olla narkomaan või prostituut
või sa oled ehk teinud aborti või sul on olnud kohutav abielu.
Su elus võib olla olnud palju asju,
aga Jumal ütleb: "Ma teen su puhtaks ja terviklikuks
ja sa saad sellest hetkest alates olema osa minu perekonnast."
Küsid, mida sa selleks tegema pead?
Lihtsalt avama oma südame ja võtma selle vastu.
Tahan juhtida sind lihtsasse palvesse
ja kui sa palud koos minuga,
siis Jumal, kes teab kõike, kuuleb su südamehüüdu,
tuleb su juurde
ja elab koos sinuga sellest hetkest alates.
Palu siis koos minuga just praegu,
öeldes: Jeesus,
olen kannatanud nii paljude asjade pärast.
Issand, oled olnud koos minuga ja näinud, mida kõike olen kogenud.
Sa tead, et olen kogenud hülgamist ja kuritarvitamist;
et mind on seksuaalselt ära kasutatud.
Sa tead kõike, mis on olnud.
Aga ma tean, et Sa armastad mind
ja vaatamata sellele, mida mulle on tehtud
või mida ma ise olen teistele teinud -
sa annad mulle andeks.
Nii alistan Sulle just praegu kogu oma elu.
Ma ei palu Su käest midagi - igatsen ainuüksi Sind.
Nii ma siis tulengi Su ette just praegu, andes Sulle oma elu.
Ma võtan vastu nii Su pääste kui andestuse.
Aitäh Issand, et oled kuulnud mind.
Jumal, las Su Vaimu võidmine langeda iga palvetaja üle
ja las nad kogeda Su väge Jeesuse nimel.
Tänu Sulle Issand!
Aamen.
Kui palusid koos minuga, siis tahan, et teeksid midagi.
Piiblis on öeldud, et kui tunnistad oma suuga Jeesust
ja usud oma südames, et Jumal on Ta surnuist üles äratanud,
siis tahan, et tunnistaksid seda.
Helista TV7'sse 44 22 227
ja ütle, et palusid just selle palve ning andsid oma elu Jumalale.
Inglid taevas rõõmustavad su otsuse üle.
Inglid ja kogu taevas kiidavad Jumalat sinu eest,
nii et võta kindlasti TV7'ga ühendust
ja me rõõmustame su otsuse üle anda oma elu Jumalale.
Peagi aga liitub meiega kirjanik, ettevõtja ja telestaar Rosie Rivera.
Millist lapsepõlve saladust ta endaga aastaid kandis
ja miks ta lõpuks rääkima hakkas?
Ja kuidas ta taastus ennast hävitavast eluviisist?
Ta räägib sellest kõigest peagi ise.
Lisaks vastame te küsimustele.
Vaataja: "Mu ämm ütles hiljuti mu naisele,
et ma pean meelt parandama või muidu Jumal tapab mu.
Mida selle peale teha?"
Pat vastab peagi.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Saladused.
Rosie Rivera teab enam kui hästi, kui hävitavad need on.
Hämar peresaladus kontrollis aastaid ta elu,
kuniks ta otsustas üks päev rääkima hakata.
Rosie Rivera on ettevõtja, kirjanik ja telesaate juht.
Kuulsa muusikutest Rivera-pere noorim laps.
Ometi peitis ta oma köitva naeratuse taga
lapsepõlve kuritarvitamisest lähtuvat südamevalu.
Isa ütles mulle, et olen tark ja tugev.
Et olen printsess.
Ma aga polnud mingi printsess, sest printsessidele ei tehta haiget.
Oma viimases raamatus "Jumal on su kaitsja"
jagab Rosie avameelselt oma kuritarvitamise lugu
ja kuidas ta lõpuks avastas taastumise ja vabaduse tee.
Tere tulemast saatesse Rosie Rivera!
Nii tore, et olete meiega! - Aitäh ja tänan kutsumast!
Kasvasite üles kuulsuste pere noorima lapsena,
olles oma issi tütar,
kes ütles, et olete printsess, kes suudab vallutada kogu maailma.
Mis tunde see teis väiksena tekitas?
See väestas mind ja ma teadsin, et nii on,
kuna isa ju ütles nii ja oli samas alati mu kõrval.
Pidasin seda täiesti võimalikuks.
Mis aga siis juhtus, kui olite 8-aastane ja kuidas see teid mõjutas?
Mu õe esimene abikaasa ütles,
et tahab mängida minuga armastuse mängu.
Olin oma siiruse ja teadmatuse tõttu nõus.
Usaldasin teda, sest ta oli pereliige ja tal oli nö võimu.
Seetõttu olin nõus seda mängima, teadmata, mida see tähendab.
Isegi aasta hiljem ma ei mõistnud veel,
et tegu on seksuaalse kuritarvitamisega.
Sain sellest alles 9-aastaselt aru.
Paljud, kes ei ole seda ise kogenud,
mõtlevad selliste lugude peale, miks laps ei ütle midagi?
Miks te seda saladuses hoidsite?
Erinevas vanuses erinevatel põhjustel.
Kui see algas, siis ma ei mõistnud, mis see on.
Ühtlasi pidasin seda enda süüks.
Kui aga hakkasin "ei" ütlema,
hakkas ta mind ähvardama, öeldes, et tapab mu õe ära.
Kuna olin näinud nende kodust vägivalda,
teadsin ka, et ta võibki seda teha.
Aja möödudes, kui tal juba puudus ligipääs mu õele,
oli saatan juba külvanud mu pähe valesid nagu:
"See on su enda süü." või "Sind ei usuta nagunii."
Või: "Vahet pole, las see jääda minevikku."
Me võime ju öelda, et vahet enam pole,
aga samas mõjutas see kõik te tulevasi aastaid.
Kuidas?
See mõjutas iga mu eluvaldkonda.
Vaimselt, emotsionaalselt ja psühholoogiliselt.
Kõige enam puudutas see aga mu identiteeti ja Jumala identiteeti.
See pilt oli täiega kõver ja ma ei teadnud, kes Jumalgi on.
Ühtlasi kaotasin ka iseenda.
Mingil hetkel otsustasite siiski rääkima hakata.
Miks ja mida see kõike muutis?
On lausa uskumatu, kuidas ähvardamine sulges mu suu
ja kuidas samas sama inimese ähvardus
pani mind rääkima.
Ta ähvardas mu õde, et võtab ta lapsed ära
ja ma kartsin, et ta teeb neile ka kahju.
Olin tookord 16-aastane,
olles jälginud oma peret 8 aastat,
kuidas nad kellegi teise loole reageerisid.
Umbes samal ajal räägiti
ühe teise noore neiu kuritarvitamisest me koguduses
ja mu pere armastas ning uskus teda, palvetades ta eest ja aidates teda.
Nii teadsin ka, et kui mu pere toetab selliselt kedagi teist,
teda mitte süüdistades,
siis tõenäoliselt nad aitavad ka mind,
samas kui ma aitan oma õel hoida oma lapsed alles.
Ütlesite, et see kuritarvitamine muutis te arusaama Jumalast.
Kuidas siis te suhe Jumalaga taastus,
nii et Ta sai hakata teid ka tervendama?
Usun, et seda tänu mu emale, kes oli palvetanud mu eest 11 aastat.
Ta ainult ei palvetanud,
aga alati ka rääkis Jumala armastusest
ja peegeldas seda mulle.
Olin 25-aastasena väga vägivaldses abielus.
Seda nii füüsiliselt, verbaalselt kui psühholoogiliselt.
Mu mees tegi mulle tõsiselt haiget ja ma olin valmis enesetappu tegema,
sest olin nii tüdinud kõigest valust, traumast ja masendusest.
Olin väsinud elust ja samas mul polnud suhet Jumalaga.
Samas otsustasin keset oma valu uurida järgi,
kas kõik ema poolt räägitu vastab tõele?
Anusin, et Jumal võtaks mu elu,
sest ma ei tahtnud enesetappu teha, aga samas olin väsinud elust.
Ütlesin: "Äkki Sa oled siis armuline nagu mu ema väidab sind olevat
ja kui oled, siis palun võta mu elu."
See oli 14-15 aastat tagasi,
aga tunnen siiani Ta ligiolu ja armastust,
millega Ta mind vastu võttis.
Arvasin, et olen varjul Ta eest, aga Ta teadis kõike.
Ta teadis mu abordist, vigadest ja häbist.
Nii andsin Talle öösel k 2 keset teed seistes kogu oma elu.
Arvasin, et olin füüsiliselt suremas,
samas kui olin suremas viha ja andestamatuse kätte,
andes need kõik üle Jumalale, kui andsin oma elu Talle
ja olen sellest saati elanud koos Temaga.
Kui kohane siis,
et te raamatu pealkiri on: "Jumal on su kaitsja",
sest see on kohane kõigile,
kes on kogenud kuritarvitamist või sügavat, ületamatut valu.
Usun, et Rosie sõnum on selge - andke kõik üle Jumalale,
kelle käest tulevad enam kui väärt lahendused.
Räägite, kuidas õppida seisma, kui elu on meid jalust niitnud.
Aitäh Rosie selle võrratu raamatu ja erakordse loo eest!
Suur tänu!
Peagi aga vastame te küsimustele.
Susan: "Olen aastaid palunud
oma täiskasvanud poegade pääste pärast.
Kui see on Jumala tahe,
et kõik inimesed saaksid osa Jeesuse päästest,
siis miks see pole juhtunud minu poegadega?"
Saame peagi teada, mida Pat sellele vastab.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kujutage ette, et olete lesk koos kahe väikese lapsega,
kellest üks jääb pimedaks.
Kõik, mida ta vajab, on lihtne operatsioon,
aga teil pole raha selle eest tasumiseks.
Just nii juhtus ühe emaga Indias.
Mida ta siis tegi?
Saame kohe teada.
Ishiari ema on lesk, kes kasvatab üksi oma lapsi.
Nii ei saanud ta suurt palju teha, kui tütrel tekkisid nägemisraskused.
Näen vaid väga lähedal asjuvaid asju.
Kõike, mis on kaugel, ma ei näe.
Viisin ta silmakliinikusse,
kus öeldi, et ta vajab koheselt operatsiooni.
Ma aga ei saanud seda lubada oma väikese palga juures.
Nii ei teadnud ma ka, mida teha.
Ishiaril diagnoositi kahepoolne arenev hallkae,
mille puhul ilma operatsioonita ta jäänuks lõpuks pimedaks.
Kui Operatsioon Õnnistus temast kuulis,
maksime ta operatsiooni eest.
Täna näen nii lähedal kui kaugel asuvaid asju.
Tahan õppida hästi ja omandada hea hariduse,
et saada tööd ja kanda hoolt oma ema ja õe eest.
Kinkisite mu tütrekesele lootust.
Emana polnud mul võimalik ta operatsiooni eest maksta.
Te aga võtsite minu koha ja kohtlesite teda kui oma tütart.
Sain tänu CBN'i abile oma nägemise tagasi,
mistõttu südamest suur tänu teile!
Jumal õnnistagu teda!
Teie, kui meie partnerid, ulatusite koos meiega Indiasse
ja puudutasite selle tüdruku elu,
nii et pimedaks jäämise asemel on ta täna see väike, rõõmus tüdruk
täis Jumala ligiolu ja armastust.
Seda kõike tänu teile!
Tänu teile.
Küsite, millest ma räägin?
Kui olete Klubi 700 liige,
siis osa teie annetustest aitas teha Ishiarile selle kae operatsiooni.
Nii lihtne see oligi.
Olete osa tuhandete ja tuhandete inimeste armeest,
kes sirutuvad välja üle maailma.
Operatsioon Õnnistus aitab sadu miljoneid inimesi üle maailma.
Nüüd aga te küsimuste juurde.
Vaataja: "Mu naine ja ta ema usuvad, et mu ämm on tõeline Jumala prohvet.
Samas on ta Piibli-põhised õpetused
segatud okultismi ja New Age'I praktikatega.
Hiljuti ütles mu ämm mu naisele,
et ma pean parandama meelt oma pattudest
või muidu Jumal tapab mu!
Loen sageli Piiblit, kuid ei leia kusagilt, et teeksin pattu.
Nad keelavad mul isegi kirikusse minna ja kümnist maksta!
Mida teha?"
Kui Vanas Testamendis olnuks keegi selline,
tulnuks ta kividega surnuks visata.
Tean, et see kõlab karmilt ja meie kultuuriruumis seda ei tehta.
Jätke oma ämma õpetus kus see ja teine!
Ta on kurjust täis ja see, mida ta üritab teile peale suruda,
on kurjuse allikast.
Te ei pea seda vastu võtma.
Ühtlasi peaks te naine hoidma teie poole ja jätma oma ema,
kes püüab hoida teid eemal Jumala asjadest ja Sõnast,
kuid see pole teile hea.
Susan: "Olen aastaid palunud oma 40-eluaastates poegade eest,
et nad saaks päästetud,
uskudes, et kui palume Jumala tahte kohaselt,
siis Ta ka kuuleb meid ja me saame, mida palume.
Kui see on Jumala tahe, et kõik pääseksid Jeesuse kaudu,
siis miks see pole juhtunud mu poegadega?"
Jumal ei sõida kunagi üle kellegi vabast tahtest.
Kui te pojad tahavad elada patus,
siis Jumal ei sunni neid tegema midagi muud.
Mis küll juhtub, on see, et
Kunagi oli mees George Müller,
kes juhtis Inglismaal mitmeid orbudekodusid.
Ta oli suur palvemees, paludes samuti kellegi pääste eest.
Ta muudkui palus ja palus, kuni suri üks päev.
Alles peale ta surma tuli see mees Jumala juurde.
Mida te saate teha, on:
mitte paluda poegade pääste eest seetõttu, et see teeks teid õnnelikuks,
vaid paludes: "Jumal, nad mässavad ja patustavad Sinu vastu,
mistõttu palun, et muudaksid neid
oma nime auks ja mitte minu rõõmuks."
Paluge, et see sünniks Jumala nime auks.
"Jumal, mu pojad mässavad Sinu vastu
ja teevad Sulle haiget, mistõttu tee palun midagi."
See on see, kuidas peaksite paluma.
Teresa: "Olen aastaid mõelnud Jumala antud tõotusele Taavetile,
et üks tema järglastest saab alati olema troonil.
Usun, et see on täitunud Jeesuses,
kuigi tundub, et juutide väljarände ajal surid kõik Taaveti järglased ära.
Mis juhtus ja kas Taaveti järglasi on siiski veel elus?"
Mul pole ta järglastest aimugi,
aga kui vaadata Jeesust ennast,
siis ka Teda nimetatakse Taaveti pojaks,
mistõttu ka Teda peeti Taaveti järglaseks.
Kui vaadata Jeesuse sugupuud, siis see jõuab tagasi Taavetini
ja enne teda veel meie suurte usuisadeni.
Usun, et Taaveti järglasi võib ehk olla veel,
aga täna oleme me Taaveti vaimulikud järglased
ja Aabrahami, Iisaki ja Jaakobi vaimulikud pärijad.
Me jagame seda pärandit,
sest oleme selle usus, mitte vereliinipidi vastu võtnud.
Steve: "Mida te arvate taevas saadavatest tasudest?
Viinamäe tööliste tähendamissõnas said kõik võrdse palga."
Teine viis, millest Piibel räägib,
on see, et me kõik saame kord seisma Kristuse kohtujärje ees,
saades tasu selle eest, mida oleme maa peal teinud.
Ma ei usu, et kõik saavad ühe mõõduga.
Need, kes on olnud ustavad ja teeninud Jumalat,
saavad Jumalalt ka palju head.
Need, kes pole olnud ustavad...
"Kellele palju on antud, sellelt palju nõutakse",
nii et eks me kord näe, mis saab.
Kuid ma ei usu, et seal on tegu mingi taevase sotsialismiga.
Mis on taevane tasu?
Suurim tasu on olla Jumala lähedal,
mistõttu suurim tasu ongi see, kui saame Teda näha ja olla Ta ligi.
Need aga, kes Teda paremini teenivad,
saavad Teda ka selgemini nägema.
Aitäh, et olite täna meiega ja kõike head!
Lapsed.
Tahame, et nad kasvaks üles Jumala Sõna tundmises.
Tänapäeva kiires elus kuluks selleks aga abi ära.
Tasuta "Superraamatu" piibliäpis on palju lastele meeldivaid asju.
Piibli tundmaõppimine on põnev.
Nagu ka lahedate mängude mängimine,
ägedate videote vaatamine
ja Piibli kangelaste avastamine.
Jumala Sõna tundmine on põnev ja lõbus.
Tasuta "Superraamatu" piibliäpp
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas